หุ้นสหรัฐปิดในแดนลบ
ตลาดหุ้นสหรัฐปิดลบ เหตุกังวลภาวะเศรษฐกิจถดถอย ดาวโจนส์ ลดลง 251.57 จุด
3 ก.ย. 2554

ตลาดหุ้นสหรัฐปิดลบ เหตุกังวลภาวะเศรษฐกิจถดถอย ดาวโจนส์ ลดลง 251.57 จุด
ตลาดหุ้นสหรัฐฯวานนี้ (2 ก.ย.) ปิดลบกว่าร้อยละ 2 เหตุมีความกังวลว่าอเมริกากำลังเผชิญหน้ากับภาวะถดถอยซ้ำซ้อน จากข้อมูลภาคแรงงานอันน่าหดหู่       ดัชนีหุ้นดาวโจนส์ ลดลง 251.57 จุด (2.19 เปอร์เซ็นต์) ปิดที่ 11,242.00 จุด แนสแดค ลดลง 66.01 จุด (2.59 เปอร์เซ็นต์) ปิดที่ 2,480.03 จุด เอสแอนด์พี ลดลง 30.48 จุด (2.53 เปอร์เซ็นต์) ปิดที่ 1,173.94 จุด 
ขณะที่ราคาน้ำมันปิดลบอย่างแรง จากตัวเลขภาคแรงงานอันน่าวิตก ส่งสัญญาณว่าเศรษฐกิจใหญ่ที่สุดของโลกแห่งนี้กำลังเผชิญกับปัญหา       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 2.48 ดอลลาร์ ปิดที่ 86.45 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.96 ดอลลาร์ ปิดที่ 112.33 ดอลลาร์ต่อบาร์เรล